আর্মেনিয়া-উরুগুয়ে সম্পর্ক
আর্মেনিয়াতে উরুগুয়ের, অথবা উরুগুয়েতে আর্মেনিয়ার কোন স্থায়ী দূতাবাস নেই। আর্জেন্টিনার রাজধানী বুয়েনোস আইরেস-এ অবস্থিত আর্মেনীয় দূতাবাসের নিকট উরুগুয়ে সম্পর্কিত বিভিন্ন কূটনৈতিক বিষয়াবলী এবং অন্যান্য কার্যক্রমের দায়িত্ব ন্যস্ত রয়েছে এবং আর্জেন্টিনার আর্মেনিয়া দূতাবাসের মাধ্যমেই, আর্মেনিয়া উরুগুয়ে সংক্রান্ত দায়িত্ব পালন করে থাকে। একইভাবে যেহেতু আর্মেনিয়াতেও উরুগুয়ের দূতাবাস নেই, তাই ইরান এর রাজধানী তেহরানে অবস্থিত উরুগুয়ের দূতাবাসের নিকট, আর্মেনিয়া সম্পর্কিত বিভিন্ন কূটনৈতিক বিষয়াবলী এবং অন্যান্য কার্যক্রমের দায়িত্ব ন্যস্ত রয়েছে এবং এই দূতাবাসের মাধ্যমেই, উরুগুয়ে আর্মেনিয়ার সাথে কূটনৈতিক সম্পর্ক রক্ষা করে।
আর্মেনীয় ভাষা
আর্মেনীয় ভাষায় প্রায় ৬০ লক্ষ লোক কথা বলেন। পূর্ব আর্মেনীয় ভাষাটি ককেসাস অঞ্চলে অবস্থিত প্রাক্তন সোভিয়েত প্রজাতন্ত্র আর্মেনিয়ার সরকারি ভাষা। সেখানে প্রায় ৩৫ লক্ষ লোক আর্মেনীয় ভাষাতে কথা বলেন। তবে বর্তমানে বিশ্বের প্রায় অর্ধেক আর্মেনীয় ভাষাভাষী মার্কিন যুক্তরাষ্ট্রে বাস করেন, এবং এদের ভাষাকে পশ্চিম আর্মেনীয় ভাষা নাম দেয়া হয়েছে।